श्री सिंगला ने आगे कहा कि मोहाली में आई.टी क्षेत्र के लिए उपयुक्त प्रणाली मौजूद होने के बावजूद भी इस शहर की ओर आई.टी क्षेत्र की अग्रणीय संस्थाएं आकर्षित नहीं हो पाई जो यह दर्शाता है कि उद्योग जगत एवं आई.टी विभाग के मध्य संपूर्ण सांमजस्य नहीं है। अत: इस कमी की ओर शीघ्र अति शीघ्र ध्यान केंद्रित किया जाएगा और मोहाली को आई.टी क्षेत्र में एक अभूतपूर्व स्थान बनाने के लिए अथक प्रयास किए जाएंगे। श्री सिंगला ने यह भी बताया की यह टास्क फोर्स जो सुझाव देगी उनको एक निर्धारित समय के भीतर आई.टी विभाग द्वारा कार्यान्वित किया जाएगा। उन्होंने यह भी विशेष रुप से बताया की आई.टी विभाग में एक चीफ इनोवेशन अधिकारी की नियुक्ति आवश्यकता अनुसार की जाएगी जो कि उद्योग जगत से संबंधित होगा।